На основу члана 26. став 2. Закона о обављању саветодавних и стручних послова у области пољопривреде („Службени гласник РС”, број 30/10) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

УРЕДБУ

О УТВРЂИВАЊУ СРЕДЊОРОЧНОГ ПРОГРАМА РАЗВОЈА

САВЕТОДАВНИХ ПОСЛОВА У ПОЉОПРИВРЕДИ

ЗА ПЕРИОД ОД 2021. ДО 2025. ГОДИНЕ

Члан 1.

Овом уредбом утврђује се Средњорочни програм развоја саветодавних послова у пољопривреди за период од 2021. до 2025. године, (у даљем тексту: Средњорочни програм), који је одштампан уз ову уредбу и чини њен саставни део.

Члан 2.

Програмом из члана 1. ове уредбе утврђују се средњорочни циљеви развоја саветодавних послова у пољопривреди, начин и рокови за остваривање наведених циљева, очекивани резултати и начин финансирања саветодавних послова у пољопривреди.

Члан 3.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-1889/2021

У Београду, 4. марта 2021. године

В Л А Д А

ПРЕДСЕДНИК

Ана Брнабић,с.р.